‘CGS’แจ่มขึ้นกำไรดีหุ้นต่ำบุ๊กจ่อแจกปันผลสูง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — CGS ชี้ปรับระบบไอทีดันมาร์เก็ตแชร์ติด 1 ใน 5 ค่าคอมมิชชันสูงกว่าเฉลี่ย ทิสโก้ปรับกลยุทธ์แยกทีมวิจัยลูกค้าสถาบันบุคคล
นายประสิทธิ์ ศรีสุวรรณ รักษาการประธานเจ้าหน้าที่บริหารและกรรมการผู้จัดการใหญ่ บริษัทหลักทรัพย์ (บล.) คันทรี่ กรุ๊ป (CGS) เปิดเผยว่า ขณะนี้บริษัทมีส่วนแบ่งการตลาดด้านธุรกิจนายหน้าซื้อขายหลักทรัพย์ (มาร์เก็ตแชร์) ติดอยู่ใน 5 อันดับสูงสุด และค่าธรรมเนียมซื้อขายหลักทรัพย์ (คอมมิชชัน) อยู่ที่ประมาณ 0.1650.170% สูงกว่าอุตสาหกรรมที่เฉลี่ย 0.150.16% เป็นผลจากปี 2552 บริษัทได้ปรับระบบเทคโนโลยี หรือไอที ให้สอดคล้องกับการทำงานและความต้องการของลูกค้าได้มากขึ้น
“ระบบไอทีช่วยลดต้นทุน และรู้ผลประกอบการแต่ละวันได้ทันที ทำให้บริษัทแก้ไขกลยุทธ์สนองความต้องการลูกค้าได้ทันเวลา” นายประสิทธิ์ กล่าว
อย่างไรก็ตาม ราคาหุ้น CGS ยังซื้อขายต่ำกว่ามูลค่าทางบัญชี (บุ๊กแวลู) ที่ 1.2 บาท แม้มีมาร์เก็ตแชร์ดีขึ้นเป็น 56% จากปีก่อนที่ 2% เนื่องจากหุ้นกลุ่มหลักทรัพย์ส่วนใหญ่ยังไม่ได้รับการตอบรับจากนักลงทุนเท่าที่ควร เพื่อรอดูผลจากการเปิดเสรีค่าคอมมิชชันก่อน แต่ปีนี้บริษัทคาดว่าจะมีกำไรกว่า 100 ล้านบาท น่าจะจ่ายปันผลไม่ต่ำกว่า 60% 
นายไพบูลย์ นลินทรางกูร ประธานเจ้าหน้าที่บริหาร บล.ทิสโก้ กล่าวว่า ไตรมาสแรกปีหน้าบริษัทจะเริ่มแยกทีมวิจัยเป็นทีมลูกค้าบุคคลกับลูกค้าสถาบัน ซึ่งจะช่วยตอบสนองลูกค้าได้ตรงความต้องการมากที่สุด ช่วยเพิ่มลูกค้าต่างชาติให้กลับมาอยู่ในระดับเดิมที่ 30% จากปัจจุบันที่ 20% และเพิ่มมาร์เก็ตแชร์จาก 3% เป็น 3.5%